
DR.30.11.2021 57 

 
P.26, Butiran 90000 – Skim Latihan Siswazah. Peningkatan peruntukan hampir 

sekali ganda dari RM2.6 juta kepada RM5 juta, ketika ini seramai hampir 2,000 orang 
siswazah yang menganggur atas faktor kelebihan graduan dan kekurangan peluang 
pekerjaan. 

Justeru saya memohon pencerahan, bagaimana wang ini akan dibelanjakan dan 
apakah strategi-strategi yang sedang dan akan dibuat oleh kerajaan bagi memastikan 
kadar pengangguran siswazah ini dapat dikurangkan melalui bimbingan-bimbingan dan 
peluang-peluang sebagai usahawan, khususnya di Sabah?  

Seperti kami di Sabah, peluang adalah luas kerana sumber alam kami yang luas 
dan lokasi yang strategik tetapi oleh sebab kurangnya pelaburan dan industri hiliran 
menyebabkan usah-usaha ke arah melahirkan ramai usahawan dalam bidang baru 
terbantut dan tidak ramai yang berjaya. 

Justeru saya memohon kepada kementerian menyatakan apakah langkah 
spesifik bagi membantu golongan siswazah di Sabah. Ramai di kalangan siswazah dan 
lepasan kolej vokasional yang mempunyai kemahiran tersendiri yang ingin menceburi 
perniagaan dan bekerja sendiri. Akan tetapi tidak ada platform yang tersedia dan kalau 
ada pun terlalu ketat peraturan dan sangat terbatas.  

P.26 Butiran 30000 – Tabung Ekonomi Kumpulan Usaha Niaga (TEKUN 
Nasional). Peruntukan sebanyak RM225 juta iaitu peningkatan sebanyak RM25 juta 
berbanding tahun 2021, terdapat tiga isu yang saya ingin utarakan iaitu masalah birokrasi, 
peluang kepada belia dan bimbingan. 

Tindakan sesetengah usahawan dan peniaga kecil mengambil jalan dengan 
meminjam daripada ceti haram atau along bukan kerana bantuan kerajaan tidak 
mencukupi. Kita lihat Belanjawan 2021 dan 2022 ini, berbilion-bilion ringgit disebut 
mengenai bantuan kepada mereka. Namun, adakah mudah untuk membuat pinjaman 
daripada agensi kerajaan ini? 

Sudah tiba masanya kerajaan memikirkan mekanisme yang akan memudahkan 
pihak supaya bantuan sampai kepada golongan sasar. Kedua, berkenaan peluang 
pembiayaan kepada golongan belia. Saya menggesa agar TEKUN diberi peluang yang 
lebih luas kepada golongan belia yang hilang pekerjaan atau mereka yang gulung tikar 
dalam perniagaan bagi memulakan perniagaan yang baharu.  

Di samping itu, TEKUN juga perlu memastikan bahawa golongan ini benar-benar 
mendapat faedah daripada pembiayaan yang diberikan kerana kita ingin memastikan 
bahawa mereka ini boleh berjaya. 

■1510  

 Justeru, adalah penting untuk kita memastikan setiap daripada mereka 
mengoptimumkan potensi dan bakat yang dimiliki dengan bimbingan serta motivasi 
berterusan.  

 Di Parlimen Papar misalnya, ramai daripada kami yang mengusahakan bidang-
bidang pertanian dan industri-industri berkaitan makanan. Apa yang kami kekurangan 
merupakan bimbingan, galakan serta bantuan bagi memajukan perusahaan kami kepada 
satu tahap yang lebih tinggi. Saya melihat bahawa TEKUN harus memainkan peranan 
dalam membantu pengusaha kecil khususnya di dalam bidang pertanian dalam 
mengeluarkan produk hiliran dan tidak lagi bergantung kepada perniagaan secara 
tradisional.  

Jadi, saya memohon agar agensi ini dapat mempermudah permohonan dan kalau 
boleh jumlah permohonan dapat dipertingkatkan daripada RM50 ribu kepada RM100 ribu. 
Terima kasih, Papar mohon mengundur diri.  

Tuan Pengerusi: Terima kasih Yang Berhormat Papar. Yang Berhormat Libaran.  

3.11 ptg. 

Datuk Zakaria bin Mohd. Edris @ Tubau [Libaran]: Terima kasih Tuan 
Pengerusi. Bismillahi Rahmani Rahim. Assalamualaikum warahmatullahi wabarakatuh. 



P.26, Butiran 90000- Skim Latihan Siswazah. Peningkatan peruntukan hampir. sekali ganda dari RM2.6 juta kepada RM5 juta, ketika ini seramai hampir 2,000 orang siswazah yang menganggur atas faktor kelebihan graduan dan kekurangan peluang pekerjaan. Justeru saya memohon pencerahan, bagaimana wang ini akan dibelanjakan dan apakah strategi-strategi yang sedang dan akan dibuat oleh kerajaan bagi memastikan kadar pengangguran siswazah ini dapat dikurangkan melalui bimbingan-bimbingan dan peluang-peluang sebagai usahawan, khususnya di Sabah?. Seperti kami di Sabah, peluang adalah luas kerana sumber alam kami yang luas dan lokasi yang strategik tetapi oleh sebab kurangnya pelaburan dan industri hiliran menyebabkan usah-usaha ke arah melahirkan ramai usahawan dalam bidang baru terbantut dan tidak ramai yang berjaya. Justeru saya memohon kepada kementerian menyatakan apakah langkah spesifik bagi membantu golongan siswazah di Sabah. Ramai di kalangan siswazah dan lepasan kolej vokasional yang mempunyai kemahiran tersendiri yang ingin menceburi perniagaan dan bekerja sendiri. Akan tetapi tidak ada platform yang tersedia dan kalau ada pun terlalu ketat peraturan dan sangat terbatas. P.26 Butiran 30000- Tabung Ekonomi Kumpulan Usaha Niaga (TEKUN Nasional). Peruntukan sebanyak RM225 juta iaitu peningkatan sebanyak RM25 juta berbanding tahun 2021, terdapat tiga isu yang saya ingin utarakan iaitu masalah birokrasi, peluang kepada belia dan bimbingan. Tindakan sesetengah usahawan dan peniaga kecil mengambil jalan dengan meminjam daripada ceti haram atau along bukan kerana bantuan kerajaan tidak mencukupi. Kita lihat Belanjawan 2021 dan 2022 ini, berbilion-bilion ringgit disebut mengenai bantuan kepada mereka. Namun, adakah mudah untuk membuat pinjaman daripada agensi kerajaan ini?. Sudah tiba masanya kerajaan memikirkan mekanisme yang akan memudahkan pihak supaya bantuan sampai kepada golongan sasar. Kedua, berkenaan peluang pembiayaan kepada golongan belia. Saya menggesa agar TEKUN diberi peluang yang lebih luas kepada golongan belia yang hilang pekerjaan atau mereka yang gulung tikar dalam perniagaan bagi memulakan perniagaan yang baharu. Di samping itu, TEKUN juga perlu memastikan bahawa golongan ini benar-benar mendapat faedah daripada pembiayaan yang diberikan kerana kita ingin memastikan bahawa mereka ini boleh berjaya. #1510. Justeru, adalah penting untuk kita memastikan setiap daripada mereka mengoptimumkan potensi dan bakat yang dimiliki dengan bimbingan serta motivasi berterusan. Di Parlimen Papar misalnya, ramai daripada kami yang mengusahakan bidang- bidang pertanian dan industri-industri berkaitan makanan. Apa yang kami kekurangan merupakan bimbingan, galakan serta bantuan bagi memajukan perusahaan kami kepada satu tahap yang lebih tinggi. Saya melihat bahawa TEKUN harus memainkan peranan dalam membantu pengusaha kecil khususnya di dalam bidang pertanian dalam mengeluarkan produk hiliran dan tidak lagi bergantung kepada perniagaan secara tradisional. Jadi, saya memohon agar agensi ini dapat mempermudah permohonan dan kalau boleh jumlah permohonan dapat dipertingkatkan daripada RM50 ribu kepada RM100 ribu. Terima kasih, Papar mohon mengundur diri. Tuan Pengerusi: Terima kasih Yang Berhormat Papar. Yang Berhormat Libaran. 3.11 ptg. Datuk Zakaria bin Mohd. Edris @ Tubau [Libaran]: Terima kasih Tuan Pengerusi. Bismillahi Rahmani Rahim. Assalamualaikum warahmatullahi wabarakatuh.